पंजाब के पूर्व मुख्यमंत्री चरणजीत सिंह चन्नी के खिलाफ लुकआउट नोटिस, अब विदेश नहीं जा सकेंगे
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar -  लैंड फॉर जॉब केस में ED ने पटना, दिल्ली और मुंबई में 15 ठिकानों पर छापा मारा है। इसमें RJD के पूर्व विधायक
पंजाब के पूर्व मुख्यमंत्री चरणजीत सिंह चन्नी के खिलाफ शुक्रवार को विजिलेंस ब्यूरो ने लुकआउट नोटिस जारी हुआ है। यह नोटिस उनके खिलाफ आय से अधिक संपत्ति के मामले में जारी किया गया है। लुकआउट सर्कुलर जारी होने के बाद अब चन्नी विदेश नहीं जा पाएंगे।
आज की अन्य बड़ी खबरें...
बंगाल शिक्षा घोटाले में ED ने TMC नेता शांतनु बनर्जी को गिरफ्तार किया, कहा- वे जांच में सहयोग नहीं कर रहे
बंगाल शिक्षक भर्ती घोटाले में ED ने टीएमसी नेता शांतनु बनर्जी को गिरफ्तार किया है। एजेंसी ने शांतनु को शुक्रवार को पूछताछ के लिए बुलाया था। यहां करीब 7 घंटे की पूछताछ के बाद उनकी गिरफ्तारी हुई है। ED का कहना है कि वे जांच में सहयोग नहीं कर रहे थे।
जापान के प्रधानमंत्री फुमियो किशिदा 20 मार्च को दो दिवसीय दौरे पर भारत आएंगे
जापान के प्रधानमंत्री फुमियो किशिदा 20 मार्च को दो दिवसीय भारत दौरे पर आएंगे। वे भारत के प्रधानमंत्री नरेंद्र मोदी से मिलने वाले हैं। इस दौरान द्विपक्षीय सहयोग को लेकर बातचीत हो सकती है।
भारत सरकार ने खालिस्तानी समर्थक 6 यूट्यूब चैनलों को ब्लॉक किया
भारत सरकार ने शुक्रवार को 6 खालिस्तान समर्थक यू ट्यूब चैनलों को ब्लॉक किया है। ये चैनल विदेशों से संचालित किए जा रहे थे। सूचना और प्रसारण मंत्रालय के सचिव अपूर्व चंद्र ने बताया कि पंजाबी भाषा में कंटेंट परोसने वाले चैनल बॉर्डर से राज्यों में तनाव पैदा करने की कोशिश कर रहे थे।
सरकार ने यूट्यूब से आर्टिफिशियल इंटेलिजेंस और एल्गोरिद्म का इस्तेमाल करने के लिए भी कहा है ताकि आपत्तिजनक कंटेंट की पहचान की जा सके और उसे ब्लॉक किया जा सके।
OYO फाउंडर रितेश अग्रवाल के पिता का निधन, गुड़गांव में मल्टी से गिरकर हुई मौत
OYO के फाउंडर रितेश अग्रवाल के पिता का गुड़गांव की एक मल्टी स्टोरी से गिर जाने से निधन हो गया है। रितेश के पिता का नाम रमेश अग्रवाल था। OYO के प्रवक्ता ने उनके निधन की पुष्टि की। रमेश अग्रवाल की मौत के बाद रितेश का बयान आया, जिसमें उन्होंने पिता के निधन की जानकारी दी।
तीन दिन पहले ही रितेश अग्रवाल और फार्मेशन वेंचर्स की डायरेक्टर गीतांशा सूद की शादी हुई थी। उस समारोह में सॉफ्टबैंक समेत कई बड़े फाइनेंशियल इंस्टीट्यूट्स से जुड़ी हस्तियां शामिल हुई थीं।
राजस्थान में भाजपा सांसद किरोड़ीलाल मीणा हिरासत में, तबीयत बिगड़ी; बोले- पुलिस ने मारने की कोशिश की
पुलवामा शहीदों की तीन वीरांगनाओं के धरने को जबरन खत्म करने के बाद अब पुलिस ने भाजपा सांसद किरोड़ी लाल मीणा को हिरासत में ले लिया है। हालांकि, पुलिस ने इसकी पुष्टि नहीं है। पुलिस पर मीणा ने हाथापाई का आरोप लगाया है।
बताया जा रहा है कि हिरासत के दौरान किरोड़ी लाल मीणा की तबीयत खराब हो गई। उनके शरीर पर चोट लगी है, इसलिए उन्हें उपचार के लिए गोविंदगढ़ सीएचसी ले जाया गया। फिर वहां से एसएमएस अस्पताल के लिए रेफर कर दिया गया है। पढ़ें पूरी खबर...
केंद्र सरकार की घोषणा- रिटायर्ड अग्निवीरों को BSF में मिलेगा 10% रिजर्वेशन
केंद्र सरकार ने रिटायर्ड अग्निवीरों के लिए BSF में 10% रिजर्वेशन की घोषणा की है। साथ ही अपर एज लिमिट में भी छूट दी गई है। ये छूट इस बात पर निर्भर करेगी कि अग्निवीर पहले बैच का हिस्सा हैं या बाद के बैचों का। इतना ही नहीं इन लोगों को फिजिकल टेस्ट भी नहीं देना पड़ेगा। यह घोषणा BSF जनरल ड्यूटी कैडर रिक्रूटमेंट रूल्स 2015 में अमेंडमेंट के बाद की गई है।
केंद्र ने यह अधिसूचना 6 मार्च को ही जारी कर दी थी। इसके मुताबिक कॉन्स्टेबल पोस्ट के लिए अग्निवीरों के पहले बैच के कैंडिडेट को अपर एज लिमिट में 5 साल की छूट मिलेगी, जबकि इसके बाद के सभी बैचों के कैंडिडेट को अपर एज लिमिट में 3 साल की छूट दी जाएगी।
पटना-दिल्ली-मुंबई में 15 ठिकानों पर ED का छापा; लालू के करीबी के घर पहुंची टीम
लैंड फॉर जॉब केस में ED ने पटना, दिल्ली और मुंबई में 15 ठिकानों पर छापा मारा है। इसमें RJD के पूर्व विधायक सैयद अबु दोजाना का फुलवारीशरीफ वाला घर भी शामिल है। दोजाना, सीतामढ़ी के सुरसंड के पूर्व विधायक थे। वे लालू के करीबी हैं, इनकी कंपनी ही पटना में मॉल बनवा रही है।
रिपोर्ट्स के मुताबिक, सुबह 6 बजे ED की टीम के 12 लोग उनके घर पहुंच गए। पटना के अलावा दिल्ली और मुंबई में भी छापा मारा गया है। पढ़ें पूरी खबर...
ठाणे में स्कूल के पास बिल्डिंग में लगी आग
ठाणे के मुंब्रा इलाके में स्थित एक निजी स्कूल से सटी इमारत के ग्राउंड फ्लोर पर आग लग गई। दमकल की 4 गाड़ियां मौके पर तैनात हैं। ठाणे नगर निगम के मुताबिक अभी तक किसी के हताहत होने की सूचना नहीं है।
पंजाब की फिरोजपुर बॉर्डर से पाकिस्तानी नागरिक गिरफ्तार, 24 घंटे में तीसरा शख्स पकड़ा गया
सीमा सुरक्षा बल (BSF) ने गुरुवार रात पंजाब के फिरोजपुर सेक्टर में इंटरनेशनल बॉर्डर के पास एक तीसरे पाकिस्तानी नागरिक को गिरफ्तार किया है। उसकी पहचान पाकिस्तान के खैबर जिले के निवासी के रूप में हुई है।
शी जिनपिंग तीसरी बार चीन के राष्ट्रपति बने
चीन के राष्ट्रपति शी जिनपिंग के तीसरे कार्यकाल पर आज मुहर लग गई। अब उनकी ताकत और ज्यादा बढ़ गई है। अक्टूबर 2022 में हुई चाइना कम्युमिस्ट पार्टी (CCP) की बैठक में उन्हें तीसरी बार चीन का राष्ट्रपति चुना गया था। तब उन्होंने कहा था- दुनिया के बिना चीन का विकास नहीं हो सकता और दुनिया को भी चीन की जरूरत है। चीन की संसद नेशनल पीपल्स कांग्रेस की बैठक में जिनपिंग के कार्यकाल पर मुहर लगी।
जिनपिंग 2012 में सत्ता में आए थे। उनसे पहले राष्ट्रपति रहे सभी नेता पांच साल के दो कार्यकाल या 68 साल की उम्र होने पर रिटायर होते रहे हैं। 2018 में चीन ने राष्ट्रपति पद के लिए दो टर्म की बाध्यता खत्म कर दी। इसके बाद जिनपिंग अब चीन के सबसे शक्तिशाली नेता बन गए हैं। पढ़ें पूरी खबर...
जर्मनी के हैम्बर्ग में अंधाधुंध फायरिंग, 6 की मौत, कई लोग घायल
जर्मनी के हैम्बर्ग शहर में शुक्रवार देर रात एक चर्च में फायरिंग हो गई। शुरुआती जानकारी के अनुसार, घटना में 6 लोगों के मारे जाने की खबर है। जबकि, 8 घायल बताए जा रहे हैं। पुलिस के मुताबिक, हमलावर के बारे में अभी कोई सटीक जानकारी नही मिल पाई है।
हैम्बर्ग पुलिस ने ट्वीट किया कि इस फायरिंग में कई लोग गंभीर रूप से घायल हो गए, कुछ की मौत भी हो गई। हम बड़ी संख्या में सुरक्षाबलों के साथ साइट पर हैं।
पुलिस प्रवक्ता ने कहा कि हमलावरों ने रात करीब 9 बजे एक चर्च में लोगों पर फायरिंग की। हालांकि, अभी तक यह साफ नहीं हो सका है कि हमलावर एक था या एक से ज्यादा, लेकिन पुलिस इस मामले गंभीरता से जांच पड़ताल कर रही है। CCTV खंगाले जा रहे हैं।
इजराइल के तेल अवीव में फायरिंग, 3 घायल; पुलिस ने हमलावर को मार गिराया
इजराइल के तेल अवीव शहर में गुरुवार देर रात एक हमलावर ने फायरिंग शुरू कर दी। घटना में तीन लोगों के घायल होने की खबर है। इजराइल सरकार ने इसे आतंकवादी हमला बताया है। न्यूज वेबसाइट AP के मुताबिक, पुलिस ने हमलावर को मार गिराया है।
दिल्ली के न्यू अशोक नगर में कार में मिली युवक की लाश, दम घुटने से मौत की आशंका
दिल्ली के न्यू अशोक नगर में कार के अंदर शव मिलने से हड़कंप मच गया। पुलिस ने जय अंबे अपार्टमेंट के बाहर खड़ी कार में से एक युवक की लाश बरामद की है। युवक जय अंबे अपार्टमेंट के फ्लैट नंबर 1076 का निवासी बताया जा रहा है। पुलिस की क्राइम ब्रांच की टीम ने मामले की जांच शुरू कर दी है। मृतक का नाम संतोष कुमार है। बताया जा रहा है कि युवक बुधवार रात से घर नहीं पहुंचा था।
स्थानीय लोगों के मुताबिक, युवक कोई नशीली पदार्थ खाने के बाद कार में सो गया था, जिसके बाद दम घुटने से युवक की मौत हो गई। गुरुवार को कुछ बच्चों ने खेलने के दौरान कार में लाश देखी। बच्चों ने इसकी जानकारी वहां मौजूद लोगों की दी। इसके बाद पुलिस को सूचना दी गई।
भारतीय मूल की ब्रिटिश मेडिकल आर्मी ऑफिसर हरप्रीत चांडी का रिकॉर्ड, अकेले दक्षिणी ध्रुव की सबसे लंबी यात्रा की
भारतीय मूल की ब्रिटिश मेडिकल आर्मी ऑफिसर हरप्रीत चांडी उर्फ पोलर प्रीत ने बिना किसी सहायता के अकेले दक्षिणी ध्रुव की सबसे लंबी यात्रा करने का रिकॉर्ड बनाया है। जनवरी 2023 में उन्होंने अकेले अंटार्कटिका की यात्रा पूरी की। पिछले साल जनवरी 2022 में उन्होंने दक्षिणी ध्रुव की अकेली यात्रा करने वाली पहली एशियाई महिला का खिताब हासिल किया था।